钦定古今图书集成/明伦汇编/氏族典/第513卷 > 《凌迪知万姓统谱》 > 室昉
## 钦定古今图书集成/明伦汇编/氏族典/第513卷 > 《凌迪知万姓统谱》 > 室昉

按《辽史室昉传》：“昉字梦奇，南京人。幼谨厚笃学。会同
初，登进士第，为卢龙巡捕官。太宗入汴，诏昉知制诰，
总礼仪事，累迁翰林学士。出入禁闼十馀年，改南京
副留守。决讼平允，迁工部尚书，拜枢密使，兼北府宰
相，加同政事门下平章事。乾亨初，监修国史。八年，请
致政，诏赐几杖，令常居南京。封郑国公，卒。”